04/vol. 5 Jurnalul Oficial al Uniunii Europene 47 31999R0728 L 93/10 JURNALUL OFICIAL AL COMUNITĂȚILOR EUROPENE 8.4.1999 REGULAMENTUL (CE) NR. 728/1999 AL COMISIEI din 7 aprilie 1999 de stabilire, în conformitate cu articolul 7 alineatul (3) din Regulamentul (CEE) nr. 2847/93 al Consiliului, a unui termen de notificare pentru navele de pescuit comunitare care desfăşoară activități de pescuit în Marea Baltică, în Skagerrak și Kattegat COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CEE) nr. 2847/93 al Consiliului din 12 octombrie 1993 de instituire a unui regim de control apli- cabil politicii comune în domeniul pescuitului (!), astfel cum a fost modificat ultima dată prin Regulamentul (CE) nr. 2846/98 (2), în special articolul 7, alineatul (3), întrucât, în conformitate cu articolul 7 alineatul (1) din Regu- lamentul (CEE) nr. 2847/93, căpitanul unei nave de pescuit comu- nitare care dorește să utilizeze locurile de debarcare situate într-un stat membru altul decât cel de pavilion trebuie, în lipsa unui sistem de porturi desemnate stabilit de acest stat membru, să noti- fice cu cel puţin patru ore înainte autorităţilor competente ale acestui stat membru locul/locurile de debarcare și ora prevăzută pentru sosire, precum și cantitățile care urmează a fi debarcate din fiecare specie; întrucât articolul 7 alineatul (3) din acest regulament dă Comisiei posibilitatea de a stabili un alt termen de notificare, ținând seama, printre altele, de distanța dintre fondurile de pescuit, locurile de debarcare și porturile în care sunt înregistrate sau înmatriculate navele respective; întrucât distanța dintre fondurile de pescuit, locurile de debarcare vizate și porturile în care sunt înregistrate sau înmatriculate navele respective justifică un termen de notificare mai scurt pentru navele de pescuit comunitare care practică pescuitul în Marea Baltică, precum și în Skagerrak și Kattegat și care doresc să debarce capturi în porturile anumitor state membre; întrucât măsurile stabilite în prezentul regulament sunt conforme cu avizul Comitetului de gestionare a pescuitului și acvaculturii, ADOPTĂ PREZENTUL REGULAMENT: Articolul 1 Prin derogare de la articolul 7 alineatul (1) din Regulamentul (CEE) nr. 2847/93, termenul de notificare pentru căpitanul unei nave de pescuit comunitare care desfășoară activități de pescuit în Marea Baltică, precum și în Skagerrak și Kattegat și care doreşte să utilizeze locurile de debarcare situate în Danemarca, Germania, Suedia sau Finlanda este de cel puțin două ore. Articolul 2 Prezentul regulament intră în vigoare în a șaptea zi de la data publicării în Jurnalul Oficial al Comunităților Europene. Regulamentul se aplică de la 1 iulie 1999. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 7 aprilie 1999. () JOL261,20.10.1993, p. 1. () JOL358, 31.12.1998, p. 5. Pentru Comisie Emma BONINO Membru al Comisiei